ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে পরপর ১৩ দিন আক্রান্তের সংখ্যা ১০ লক্ষেরও নীচে রয়েছে; সপ্তাহান্তে একদিন বেশি সত্ত্বেও ভারতে পরপর তিন দিন ১০ লক্ষেরও বেশি নমুনা পরীক্ষা
নয়াদিল্লি, ০৪ অক্টোবর, ২০২০
ভারতে পরপর ১৩ দিন লাগাতার অগ্রগতি অব্যাহত রেখে আক্রান্তের সংখ্যা ১০ লক্ষের নীচে সীমিত রয়েছে। দেশে আজ পর্যন্ত সুস্পষ্টভাবে করোনায় আক্রান্তের সংখ্যা ৯ লক্ষ ৩৭ হাজার ৬২৫। এই সংখ্যা গতকালের তুলনায় ৭ হাজার ৩৭১টি কম।
সপ্তাহান্তে একদিন বেশি হওয়া সত্ত্বেও ভারতে প্রতি শুক্র ও শনিবার নমুনা পরীক্ষার সংখ্যা যথাক্রমে ১০ লক্ষ ৯৭ হাজার ৯৪৭, ১১ লক্ষ ৩২ হাজার ৬৭৫ এবং ১১ লক্ষ ৪২ হাজার ১৩১।
ভারতে দৈনিক-ভিত্তিতে নমুনা পরীক্ষায় অগ্রগতির ক্ষেত্রে অপ্রত্যাশিত সাফল্য অর্জিত হয়েছে। দেশে এখন দৈনিক ১৫ লক্ষেরও বেশি করোনার নমুনা পরীক্ষা করা সম্ভব। গত ১০ দিন ধরে দৈনিক-ভিত্তিতে নমুনা পরীক্ষার গড় হার ১১ লক্ষ ৫০ হাজার।
চলতি বছরের জানুয়ারি মাসে নমুনা পরীক্ষার সংখ্যা কেবল ১টি থেকে বেড়ে আজ পর্যন্ত ৭ কোটি ৮৯ লক্ষ ছাড়িয়েছে। একইভাবে, আক্রান্তের সংখ্যা নিরন্তর কমছে। নমুনা পরীক্ষার হার বেশি হওয়ায় আক্রান্তদের দ্রুত চিহ্নিতকরণ এবং সংক্রমণ প্রতিরোধে তাঁদের উপযুক্ত চিকিৎসা পরিষেবা দেওয়া সম্ভব হচ্ছে।
কোভিড-১৯ আক্রান্তদের দ্রুত চিহ্নিতকরণ, এদের আইসোলেশনে রাখা এবং উপযুক্ত চিকিৎসা পরিষেবার ফলে আরোগ্য লাভের হার নিরন্তর বাড়ছে। এমনকি, মৃত্যু হার কমানো সম্ভব হচ্ছে।
ভারতে দৈনিক-ভিত্তিতে উচ হারে আরোগ্য লাভের প্রবণতা অব্যাহত রয়েছে। দেশে গত ২৪ ঘন্টায় ৮২ হাজার ২৬০ জন করোনা মুক্ত হয়েছেন। তুলনায় নতুন করে আক্রান্ত হয়েছেন ৭৫ হাজার ৮২৯ জন। সদ্য আরোগ্য লাভের সংখ্যা নতুন করে আক্রান্তদের সংখ্যাকে অতিক্রম করেছে। ভারতে আজ পর্যন্ত মোট আরোগ্য লাভের সংখ্যা ৫৫ লক্ষ ৯ হাজার ৯৬৬। দৈনিক-ভিত্তিতে উচ্চ হারে আরোগ্য লাভের প্রবণতা অব্যাহত রয়েছে এবং এর ফলস্বরূপ, জাতীয় স্তরে সুস্থতার হার বেড়ে ৮৪.১৩ শতাংশ হয়েছে।
সদ্য আরোগ্য লাভের ৭৫.৪৪ শতাংশ ঘটনাই ঘটেছে ১০ রাজ্য/কেন্দ্রশাসিত অঞ্চলে। আক্রান্তদের সংখ্যার দিক থেকে রাজ্যগুলির মধ্যে মহারাষ্ট্র সবার ওপরে থাকার পাশাপাশি নতুন করে সুস্থ হওয়া ব্যক্তিদের সংখ্যার দিক থেকেও এই রাজ্যকে অন্য রাজ্যের তুলনায় এগিয়ে রয়েছে। কর্ণাটক ও অন্ধ্রপ্রদেশ থেকেও অধিক সংখ্যায় করোনা রোগী আরোগ্য লাভ করছেন। দেশে নতুন করে আক্রান্তদের ৭৭.১১ শতাংশই ১০ রাজ্য/কেন্দ্রশাসিত অঞ্চল থেকে। দেশে আক্রান্তের সংখ্যা এবং সুস্পষ্টভাবে আক্রান্তের মধ্যে ফারাক আরও কমে হয়েছে ১৪.৩২ শতাংশ।
দেশে নতুন করে আক্রান্তদের ৭৮ শতাংশই ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে সর্বাধিক ১৪ হাজার আক্রান্তের খবর মিলেছে। কর্ণাটক থেকে ৯ হাজার ৮৮৬ জন এবং কেরল থেকে ৭ হাজার ৮৩৪ জন নতুন করে আক্রান্ত হয়েছেন।
দেশে গত ২৪ ঘন্টায় করোনাজনিত কারণে মৃত্যুর সংখ্যা ১ হাজারের নীচে নেমে ৯৪০ হয়েছে। মৃতদের ৮০.৫৩ শতাংশ ঘটনাই ঘটেছে ১০টি রাজ্য/কেন্দ্রশাসিত অঞ্চল থেকে। দেশে গতকাল মহারাষ্ট্র থেকে ২৭৮ জনের এবং কর্ণাটক থেকে ১০০ জনের করোনাজনিত কারণে মৃত্যু হয়েছে। মৃত্যুর সংখ্যা দেশের অন্যান্য রাজ্যের সঙ্গে মহারাষ্ট্রেও ধীরে ধীরে কমছে।
CG/BD/SB
(
স্বরাষ্ট্র মন্ত্রক
ভারত থেকে যাত্রীদের আন্তর্জাতিক বিমান সফরে নিষেধাজ্ঞা কার্যকর থাকা পর্যন্ত ওসিআই কার্ডধারীদের আজীবন ভিসার সুবিধা নিয়ে একাধিকবার ভারত সফরে আসার সুবিধা বাতিল
নয়াদিল্লি, ০৫ মে, ২০২০
কেন্দ্রীয় স্বরাষ্ট্র মন্ত্রক এক নির্দেশিকা জারি করে জানিয়েছে, ভারত থেকে যাত্রীদের আন্তর্জাতিক বিমান সফরে নিষেধাজ্ঞা প্রত্যাহার না করা পর্যন্ত প্রবাসী ভারতীয় কার্ডধারীরা আজীবন ভিসার সুবিধা অনুযায়ী একাধিকবার ভারতে আসার যে সংস্থান ছিল, তা বাতিল করা হয়েছে।
ওসিআই কার্ডধারী বিদেশি নাগরিকের যদি জরুরি কারণে ভারতের আসার প্রয়োজন হয়, তা হলে তাঁকে নিকটবর্তী ভারতীয় দূতাবাসে যোগাযোগ করতে হবে। এছাড়াও, ওসিআই কার্ডধারী কোনও ব্যক্তি যদি ইতিমধ্যেই ভারতে থেকে থাকেন, সেক্ষেত্রে তাঁর কার্ডের মেয়াদ যতদিন তিনি এদেশে থাকবেন ততদিনই কার্যকর থাকবে।
(CG/BD/SB
প্রধানমন্ত্রীরদপ্তর
আগামীকাল মধ্যপ্রদেশ সফর করবেন প্রধানমন্ত্রী
নয়াদিল্লি, ২২ জুন, ২০১৮
প্রধানমন্ত্রী শ্রী নরেন্দ্র মোদী আগামীকাল মধ্যপ্রদেশ সফর করবেন। ইন্দোরে মধ্যপ্রদেশ শেহরি বিকাশ মহোৎসবে উপস্হিত থাকবেন তিনি। রাজ্যের বিভিন্ন স্হানে চার হাজার কোটি টাকার কয়েকটি নগরোন্নয়ন প্রকল্পেরও রিমোটের সাহায্যে উদ্বোধন করবেন প্রধানমন্ত্রী। এই প্রকল্পগুলির মধ্যে রয়েছে প্রধানমন্ত্রী আবাস যোজনার আওতায় বাসস্হান নির্মাণ কর্মসূচি, শহরাঞ্চলে পানীয় জল সরবরাহ কর্মসূচি, নগরাঞ্চলে কঠিন বর্জ্য ব্যবস্হাপনা, শহরাঞ্চলের স্বাস্হ্য ব্যবস্হা কর্মসূচি, নগর পরিবহণ ইত্যাদি।
স্বচ্ছ সর্বেক্ষণ-২০১৮ পুরস্কারও এদিন বিতরণ করবেন প্রধানমন্ত্রী। সূচনা করবেন সর্বেক্ষণ-২০১৮ ফলাফলের একটি ড্যাশবোর্ডও। সর্বাপেক্ষা বেশি পরিচ্ছন্ন শহর এবং উন্নততর কাজকর্মের নিরিখে নির্বাচিত শ্রেষ্ঠ শহরগুলিকে পুরস্কৃত করবেন তিনি। এক স্বচ্ছ উদ্ভাবন প্রক্রিয়া, একটি স্বচ্ছ ও সেরা কর্ম পদ্ধতি এবং একটি স্বচ্ছ শিল্পোদ্যোগের জন্যও সংশ্লিষ্টদের হাতে পুরস্কার তুলে দেবেন তিনি।
এর আগে রাজগড়ে আয়োজিত এক অনুষ্ঠানে মোহনপুরা প্রকল্পটি জাতির উদ্দেশে উৎসর্গ করবেন শ্রী নরেন্দ্র মোদী। এই প্রকল্পটি থেকে রাজগড়ের কৃষি জমিতে জল সেচের সুযোগ সম্প্রসারিত হবে। তাছাড়াও সংশ্লিষ্ট অঞ্চলের গ্রামগুলিতে পানীয় জলের সুরাহা হবে এই প্রকল্প রূপায়ণের মাধ্যমে। পানীয় জলের যোগান সম্পর্কিত আরও কয়েকটি প্রকল্পেরও এদিন শিলান্যাস করবেন প্রধানমন্ত্রী।
CG/SKD/NS/…
(Visitor Counter : 64
পরিবেশওঅরণ্যমন্ত্রক
ভালো ব্যাঘ্র সংরক্ষণের জন্য ভারতের ১৪টি বাঘ সংরক্ষণাগার বিশ্বের গুণমান সম্পন্ন ব্যাঘ্র সংরক্ষণাগার কেন্দ্রের স্বীকৃতি লাভ করেছে
নতুন দিল্লি, ২৯ জুলাই, ২০২১
কেন্দ্রীয় বন, পরিবেশ ও জলবায়ু পরিবর্তন মন্ত্রী শ্রী ভূপন্দ্র যাদব জানিয়েছেন, ব্যাঘ্র সংরক্ষণ হলো বন সংরক্ষণেরই প্রতীক। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার সাধারণ মানুষের অংশগ্রহণের সঙ্গে ঐতিহ্যবাহী জ্ঞান এবং বিজ্ঞানকে একত্রিত করে দেশের উদ্ভিদ ও প্রাণীকূলকে সংরক্ষণে গুরুত্বপূর্ণ ভূমিকা পালন করেছে। শ্রী যাদব আজ বিশ্ব ব্যাঘ্র দিবস উপলক্ষে আয়োজিত এক ভার্চুয়াল অনুষ্ঠানে একথা জানান।
কেন্দ্রীয় পরিবেশ মন্ত্রী এদিন অনুষ্ঠানে আরও জানান যে, দেশে বাঘ সংরক্ষণের জন্য সঠিক ইকো ব্যবস্থাপনা গ্রহণ করা হয়েছে। ২০১৮ সালে বাঘ শুমারি অনুযায়ী দেশে চিতা বাঘের সংখ্যা বৃদ্ধি পেয়েছে বলেও তিনি মন্তব্য করেন। শ্রী যাদব আরও জানান, ২০১৮ সালের হিসেব অনুযায়ী দেশে ১২ হাজার ৮৫২টি চিতা বাঘ রয়েছে। ভারতে ১৪টি বাঘ সংরক্ষণ কেন্দ্র বিশ্বের গুণমান সম্পন্ন ব্যাঘ্র সংরক্ষণাগার কেন্দ্রের স্বীকৃতি লাভ করেছে। এই ১৪টি বাঘ সংরক্ষণাগারগুলি হলো, আসামের - কাজিরঙা, মানস, ওরাং, মধ্যপ্রদেশের – সাতপুরা, কানহা, পান্না, পশ্চিমবঙ্গের – সুন্দরবন, মহারাষ্ট্রের – পেঞ্চ, বিহারের – বাল্মীকি ব্যাঘ্র সংরক্ষণ কেন্দ্র, উত্তর প্রদেশের – দুধওয়া, কেরলের – পরম্বিকুলাম, কর্ণাটকের – বান্দিপুর ব্যাঘ্র সংরক্ষণ কেন্দ্র এবং তামিলনাড়ুর – মুদুমালাই ও আন্নামালাই ব্যাঘ্র সংরক্ষণ কেন্দ্র।
এদিনের অনুষ্ঠানে উপস্থিত ছিলেন কেন্দ্রীয় পরিবেশ প্রতিমন্ত্রী অশ্বীনি কুমার চৌবে। তিনি প্রকৃতি ও সকল ধরণের জীবনযাপনের সঙ্গে তাল মিলিয়ে চলার ঐতিহ্যবাহী জীবনযাত্রার ওপর জোর দেন। তিনি বলেন, সকলকে একত্রিত হয়ে বাঘ এবং তাদের প্রাকৃতিক আবাসকে সংরক্ষিত করতে হবে। অনুষ্ঠানে জাতীয় ব্যাঘ্র সংরক্ষণ কর্তৃপক্ষ  বাঘ ও বন রক্ষায় অসামান্য অবদানের স্বীকৃতি স্বরূপ কয়েকজন কর্মীকে ‘বাঘ রক্ষক’ হিসেবে সম্মান প্রদান করে। কেন্দ্রীয় পরিবেশ মন্ত্রী জানান, এই কর্মীরা বন ও বন্য প্রাণীকে রক্ষায় দিবারাত্র কাজ করে চলেছেন। এমন কি কোভিড-১৯ মহামারীর মধ্যেও তারা বন্য জীবন রক্ষায় কাজ চালিয়ে গেছেন। তিনি বলেন, করোনার জেরে লকডাউনের সময় বন্য প্রাণী ও বন সুরক্ষার কাজকে নিত্য প্রয়োজনীয় পরিষেবা হিসেবে ছাড় দেওয়া হয়েছিল। এদিন অনুষ্ঠানে এনটিসিএ-এর ত্রৈমাসিক পত্রিকা ‘স্ট্রিপস’ –এর একটি বিশেষ সংস্করণ প্রকাশ করা হয়।
CG/SS/SKD
(Visitor Counter : 1052
তথ্যওসম্প্রচারমন্ত্রক
আন্তর্জাতিক ক্রমতালিকায় নিউজ অন এআইআর রেডিও লাইভ স্ট্রিম
আকাশবাণীর তামিল অনুষ্ঠান দক্ষিণ পূর্ব এশিয়া, নিউজিল্যান্ডের পাশাপাশি জার্মানীতেও জনপ্রিয়
নয়াদিল্লী, ৩ সেপ্টেম্বর, ২০২১
ভারতের বাইরে আকাশবাণীর ইন্টারনেটে রেডিও শোনার ক্ষেত্রে ক্রমতালিকায় নতুন কিছু পরিবর্তন হয়েছে। আকাশবাণী কোডাইকানাল, আকাশবাণী আনন্দপুরীকে সরিয়ে প্রথম ১০-এ স্থান করে নিয়েছে। আকাশবাণী চেন্নাই রেনবো এবং আকাশবাণী নিউজ ২৪X৭ ষষ্ঠ এবং সপ্তম স্থান দখল করেছে। আকাশবাণী ত্রিশুর এখন দশম স্থানে। এর আগে এই কেন্দ্র ষষ্ঠ স্থানে ছিল।
আকাশবাণী লাইভ স্ট্রিমে ভারতের বাইরে নিউজিল্যান্ডে অত্যন্ত জনপ্রিয়। ব্রিটেন ফিজি-কে সরিয়ে তৃতীয় স্থানে এসেছে। আকাশবাণীর বিভিন্ন অনুষ্ঠানের মধ্যে মালয়েশিয়া, ফিলিপিন্স এবং সিঙ্গাপুরে তামিল ভাষার অনুষ্ঠান অত্যন্ত জনপ্রিয়। এছাড়াও এই দেশগুলিতে বিবিধ ভারতী ন্যাশনাল, এফএম গোল্ড দিল্লী এবং এফএম রেনবো দিল্লীর যথেষ্ঠ শ্রোতা রয়েছে। আকাশবাণীর নিউজ অন এআইআর অ্যাপে ২৪০টি বিভাগের অনুষ্ঠান সম্প্রচারিত হয়। নিউজ অন এআইআর অ্যাপের সাহায্যে শ্রোতারা দেশের বাইরে এই অনুষ্ঠান শুনে থাকেন। সমীক্ষায় দেখা গেছে পৃথিবীর ৮ হাজারটি শহরে এই অনুষ্ঠানগুলি যথেষ্ঠ শোনা হয়।
১৬ থেকে ৩১শে আগস্ট পর্যন্ত প্রাপ্ত তথ্য থেকে এই পরিসংখ্যান তৈরি করা হয়েছে ।
নিউজ অন এআইআর-এ জনপ্রিয়তার ক্রমতালিকা দেখার জন্য নিচের লিঙ্কে ক্লিক করুন https://pib.gov.in/PressReleasePage.aspx?PRID=1751661
CG/ CB/NS
(Visitor Counter : 117
নারীওশিশুবিকাশমন্ত্রক
উত্তর-পূর্বাঞ্চলের মিজোরাম ও নাগাল্যান্ড সহ দেশের আরও কয়েকটি রাজ্যে অতিরিক্ত মহিলা সহায়তা কেন্দ্র গড়ে তোলা হবে
নয়াদিল্লি, ০৭ মে, ২০১৮
আজ কেন্দ্রীয় নারী ও শিশু কল্যাণ মন্ত্রকের কর্মসূচি অনুমোদন পর্ষদের বৈঠকে আরও ১০০টি মহিলা সহায়তা কেন্দ্র স্থাপনের প্রস্তাবটি গৃহীত হয়। এই কেন্দ্রগুলি গড়ে তোলা হবে হরিয়ানা, হিমাচল প্রদেশ, মধ্যপ্রদেশ, মহারাষ্ট্র, মিজোরাম, নাগাল্যান্ড, ওড়িশা, তামিলনাডু এবং উত্তর প্রদেশে। এই কর্মসূচির আওতায় এ পর্যন্ত এই ধরণের কেন্দ্র রয়েছে ১৮২টি। ২০১৫-র এপ্রিল থেকে যে সমস্ত মহিলা হিংসা ও নির্যাতনের শিকার হয়েছেন, তাঁদের কল্যাণে এগুলি কাজ করে চলেছে। এর মাধ্যমে আজ পর্যন্ত দেশের ৩৩টি রাজ্য ও কেন্দ্রশাসিত অঞ্চলে এই ধরণের ১ লক্ষ ৩০ হাজার মহিলাকে নানাভাবে সহায়তা দেওয়া হয়েছে।
হিংসার কারণে নির্যাতিতা মহিলাদের সহায়তাদানের কাজে চিকিৎসা, মানসিক তথা সামাজিক দিক থেকে পরামর্শদান, আইনি সহায়তা ও পরামর্শদান, ৫ দিনের জন্য অস্থায়ী আশ্রয়ের ব্যবস্থা ইত্যাদির পাশাপাশি পুলিশি সহায়তাও যোগানো হয়।
এ বছর কেন্দ্রীয় মন্ত্রিসভার ২১ এপ্রিলের এক সিদ্ধান্তক্রমে স্থির হয়েছে যে, আগামী বছরগুলিতে দেশের প্রত্যেকটি জেলায় এই ধরণের একটি করে সহায়তা কেন্দ্র স্থাপন করা হবে। প্রাথমিক চিকিৎসা ও শুশ্রূষা খাতে কেন্দ্রগুলিকে দেওয়া হবে বছরে অতিরিক্ত ৫০ হাজার টাকার আর্থিক অনুদান।
মহিলাদের জন্য বিশেষ হেল্পলাইন ১৮১ বর্তমানে চালু রয়েছে দেশের ৩০টি রাজ্য ও কেন্দ্রশাসিত অঞ্চলে। প্রতিটি সহায়তা কেন্দ্রকেই যুক্ত করা হয়েছে এই হেল্পলাইনের সঙ্গে। এর মাধ্যমে এ পর্যন্ত উপকৃত হয়েছেন ১৬ লক্ষ ৫০ হাজারেরও বেশি মহিলা।
CG/SKD/SB…
(Visitor Counter : 53
সারওরসায়নমন্ত্রক
সাইপেট ভাগলপুর ও বারাণসীতে দুটি নতুন সিএসটিএস কেন্দ্র চালু করবে
নয়াদিল্লি, ০৮ সেপ্টেম্বর, ২০২০
সেন্ট্রাল ইন্সটিটিউট অফ ফার্মাসিউটিক্যালস্ ইঞ্জিনিয়ারিং অ্যান্ড টেকনোলজি  শীঘ্রই বিহারের ভাগলপুরে এবং উত্তর প্রদেশের বারাণসীতে ২টি নতুন সেন্টার ফর স্কিলিং অ্যান্ড টেকনিকাল সাপোর্ট  প্রতিষ্ঠান চালু করবে।
কেন্দ্রীয় রসায়ন ও সার মন্ত্রকের সচিব শ্রী আর কে চতুর্বেদী নতুন এই কেন্দ্র দুটি সম্পর্কে জানিয়েছেন, প্রতি বছর ১ হাজার যুবক-যুবতী এই কেন্দ্রগুলি থেকে প্রশিক্ষণের পর ডিপ্লোমা, ডিগ্রি অর্জন করতে পারবেন। এর ফলে, প্রশিক্ষিত ছাত্রছাত্রীরা পেট্রোরসায়ন ও সংশ্লিষ্ট শিল্প ক্ষেত্রে কর্মসংস্থানের সুযোগ পাবেন।
এই কেন্দ্রগুলির পক্ষ থেকে যে কারিগরি সহায়তা দেওয়া হবে, তা সংশ্লিষ্ট এলাকাগুলিতে বর্তমানে চালু শিল্প সংস্থার উন্নয়নে এবং নতুন শিল্প স্থাপনে বড় ভূমিকা নেবে।
বর্তমানে সারা দেশে সাইপেটের ৪৩টি কেন্দ্র চালু হয়েছে এবং আরও ৯টি কেন্দ্র চালু হতে চলেছে। এই কেন্দ্রগুলি চালু হলে পলিমার ও সহযোগী শিল্প ক্ষেত্রের চাহিদা পূরণ করা সম্ভব হবে। উল্লেখ করা যেতে পারে, রাষ্ট্রায়ত্ত সাইপেট সংস্থা জাতির সেবায় ৫০ বছর পূর্ণ করেছে। বর্তমানে এই সংস্থাটি পলিমার বিজ্ঞান, ইঞ্জিনিয়ারিং ও প্রযুক্তিগত ক্ষেত্রে দক্ষতা উন্নয়নমূলক প্রশিক্ষণ কর্মসূচি গ্রহণ করেছে। এছাড়াও, সংস্থাটি স্কিল ইন্ডিয়া, মেক ইন ইন্ডিয়া, স্বচ্ছ ভারত অভিযান, স্ট্যান্ড আপ ইন্ডিয়া, স্টার্ট আপ ইন্ডিয়া এবং ডিজিটাল ইন্ডিয়া অভিযানগুলিতে সক্রিয় ভূমিকা গ্রহণ করেছে।
(CG/BD/SB.
প্রতিরক্ষামন্ত্রক
কোভিড – ১৯ মহামারীর বিরুদ্ধে যুদ্ধে প্রতিরক্ষা মন্ত্রী রাজনাথ সিং এনসিসি-র ভূমিকার পর্যালোচনা করেছেন
নতুন দিল্লি, ৫ মে, ২০২০
প্রতিরক্ষা মন্ত্রী শ্রী রাজনাথ সিং, আজ ভিডিও কনফারেন্সের মাধ্যমে কোভিড – ১৯ সংক্রমণ প্রতিরোধে জাতীয় সমর শিক্ষার্থী বাহিনী -র ভূমিকার পর্যালোচনা করেছেন। দেশের বিভিন্ন স্থানে ১৭টি এনসিসি-র নির্দেশালয়ের প্রতিনিধিরা ছাড়াও সংস্থার মহানির্দেশক, লেফটেন্যান্ট জেনারেল রাজীব চোপড়া এবং প্রতিরক্ষা সচিব ড. অজয় কুমার এই সম্মেলনে যোগ দেন।
স্বাগতভাষণে প্রতিরক্ষা মন্ত্রী বলেন, কোভিড – ১৯ এর মোকাবিলায় প্রধানমন্ত্রী শ্রী নরেন্দ্র মোদীর নেতৃত্বে বিভিন্ন পদক্ষেপ গৃহীত হয়েছে। দেশ এই যুদ্ধে বিজয়ীর ভূমিকায় অবতীর্ণ হবে বলে তিনি আশা প্রকাশ করেন। শ্রী সিং, ৬০,০০০ এনসিসি ক্যাডেটের এবং সমস্ত এনসিসি নির্দেশালয়ের ভূমিকার প্রশংসা করেন। এই ক্যাডেটদের মধ্যে ২৫ শতাংশই মহিলা। এরা স্থানীয় প্রশাসনকে কোভিড – ১৯ এর মোকাবিলায় সাহায্য করছেন।
এনসিসি ক্যাডেটরা নিত্যপ্রয়োজনীয় সামগ্রী, ওষুধ সরবরাহ নিশ্চিত করছেন। তারা যান নিয়ন্ত্রণের পাশাপাশি সোশ্যাল মিডিয়ার জন্য ছবি তুলছেন। কেউ কেউ আবার মাস্ক তৈরি করে স্থানীয় পর্যায়ে সেগুলি বন্টন করছেন।
ক্যাডেটদের কাজের প্রশংসা করে প্রতিরক্ষা মন্ত্রী বলেন, যে কাজে তাদের প্রশিক্ষণ দেওয়া হয়েছে, তারা শুধু সেই কাজ করতে পারবেন। তিনি আরো জানান, সরকার, এনসিসি-র প্রসারে অঙ্গীকারবদ্ধ। উপকূল এবং সীমান্ত এলাকায় এর প্রসার ঘটানোর জন্য সিদ্ধান্ত নেওয়া হয়েছে। বাহিনীর আধুনিকীকরণের ওপর জোর দিয়ে শ্রী সিং বলেন, কলেজ ও বিশ্ববিদ্যালয়ের সেমিস্টার ব্যবস্থার সঙ্গে সাযুজ্য রেখে এনসিসি-র কর্মকান্ডের পরিকল্পনা করা হবে। এনসিসি-র বিভিন্ন নির্দেশালয়ের এডিজি এবং ডিডিজিরা এই ধরণের মত প্রকাশের সুযোগ দেবার জন্য প্রতিরক্ষা মন্ত্রীকে ধন্যবাদ জানান। কোভিড – ১৯ এর মোকাবিলায় সংশ্লিষ্ট নির্দেশালয়গুলি কি কি কাজ করছে, তাঁরা সেবিষয়ে বিস্তারিত জানিয়েছেন।
(CG/CB/SFS
প্রতিরক্ষামন্ত্রক
১৩ জুন, ২০২০ ইন্ডিয়ান নেভাল একাডেমিতে প্রশিক্ষণ সমাপ্তির অনুষ্ঠান সম্পন্ন হবে
নতুন দিল্লি, ১২ জুন, ২০২০
১. এঝিমালার নেভাল একাডেমি তে ১৩ই জুন, ২০২০, শনিবার, স্প্রিং টার্ম কোর্স বা বসন্তকালীন প্রশিক্ষণ সমাপ্তির অনুষ্ঠান সম্পন্ন হবে। কোভিড -১৯ সঙ্কটের সময় সতর্কতা অবলম্বনের কথা বিবেচনা করে শিক্ষার্থীদের অভিভাবক এবং অতিথিদের উপস্থিতি ছাড়াই অনুষ্ঠানটি ছোট করে সম্পন্ন করা হবে। যে সমস্ত শিক্ষার্থী বসন্তকালীন প্রশিক্ষণ ২০২০ শেষ করবেন তারা, ৯৮ তম ইন্ডিয়ান নেভাল একাডেমি কোর্স , ৯৮ তম ইন্ডিয়ান নেভাল একাডেমি কোর্স , ২৯ তম নেভাল ওরিয়েন্টেশন কোর্স  এবং ৩০ তম নেভাল ওরিয়েন্টেশন কোর্স , এই চারটি পৃথক কোর্সে পঠন পাঠন ও প্রশিক্ষণ শেষ করবেন। এর মধ্যে উপকূলরক্ষী বাহিনী ও বন্ধুভাবাপন্ন দেশগুলির শিক্ষার্থীরাও রয়েছেন।
২. ইন্ডিয়ান নেভাল একাডেমি, কোভিড -১৯ সংকট চলাকালীন প্রশিক্ষণ অব্যাহত রাখতে ‘অ্যাডাপ্ট অ্যান্ড অ্যাডাপ্ট’ অর্থাৎ মানিয়ে নেওয়ার নীতি অনুসরণ করেছে। এর মধ্যে বর্তমান পরিস্থিতির সঙ্গে সঙ্গতি রেখে সামাজিক দূরত্ব ও বিভিন্ন প্রতিরোধমূলক ব্যবস্থা গ্রহণ করে প্রশিক্ষণ কর্মসূচীতে খানিকটা বদল আনা হয়েছে। যে সমস্ত শিক্ষার্থী সফল ভাবে কোর্স সমাপ্ত করেছেন তারা একইসঙ্গে পঠনপাঠন ও অন্যান্য বাহ্যিক প্রশিক্ষণেও সাফল্যের সঙ্গে উত্তীর্ণ হয়েছেন। উত্তীর্ণ প্রশিক্ষার্থীদের রিয়ার অ্যাডমিরাল তরুন সোবতি, ভি এস এম, ডেপুটি কম্যান্ডান্ট ইন্ডিয়ান নেভাল একাডেমির চিফ ইন্সট্রাক্টার, গত ১০ জুন, ২০২০ শপথবাক্য পাঠ করান। দেশের সাহসী সেনাদের আত্মত্যাগের স্মরণে ইন্ডিয়ান নেভাল একাডেমির যুদ্ধ স্মারক “প্রেরণ স্থল” এ পুষ্পস্তবক অর্পণ অনুষ্ঠানও করা হয়। এই শিক্ষার্থীরা কোর্স সমাপ্ত হওয়ার পরেই ইন্ডিয়ান নেভাল একাডেমির পরিবহন পরিষেবার মাধ্যমে সরাসরি তাদের পেশাদার ক্ষেত্রে চলে যাবেন।
৩. ভাইস অ্যাডমিরাল অনিল কুমার চাওলা,পি ভি এস এম, এ ভি এস এম, এন এম, ভি এস এম, এ ডি সি, ফ্ল্যাগ অফিসার, কম্যান্ডিং-ইন-চিফ, সাদার্ন নেভাল কম্যান্ড, কোর্স সমাপ্তি অনুষ্ঠানে বিশেষ অতিথি হিসেবে উপস্থিত থাকবেন।
(CG/TG
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৫১ কোটি ৯৪ লক্ষ ছাড়িয়েছে
দেশে গত ২৪ ঘণ্টায় ২৯ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.৬২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৭৯ হাজার ৭২৩
দেশে করোনায় আক্রান্তের সংখ্যা ৭ লক্ষ ২৩ হাজার ৬১৯
সাপ্তাহিক-ভিত্তিতে আক্রান্তের হার ৭.৯২ শতাংশ
নয়াদিল্লি, ১০ জানুয়ারি, ২০২২
ভারতে এ পর্যন্ত ১,৫১,৯৪,০৫,৯৫১টি টিকার ডোজ দেওয়া হয়েছে। গতকাল টিকা দেওয়া হয়েছে ২৯,৬০,৯৭৫ জনকে।
স্বাস্থ্য কর্মীদের মধ্যে ১,০৩,৮৮,৮৯৯ জন টিকার প্রথম ডোজ এবং ৯৭,৪২,৭২৭ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮৭,২১৯ জন প্রথম ডোজ এবং ১,৬৯,৭৫,০৫২ জন দ্বিতীয় ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ২,৩৮,০৭,৮৭৯ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫১,৪৫,৬৮,১৯৫ জন এবং দ্বিতীয় ডোজ পেয়েছেন ৩৫,২৫,৩৭,৫৭৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৬১,৮৬,৭১৪ জন। দ্বিতীয় ডোজ পেয়েছেন ১৫,৬৩,০০,৬৫৯ জন। যাঁদের বয়স ৬০-এর ওপরে তাঁদের মধ্যে ১২,২৩,১০,৯৯৪ জন প্রথম ডোজ এবং ৯,৮২,০০,০৩৯ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৪৬ হাজার ৫৬৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪৫ লক্ষ ১৭২ জন সুস্থ হয়ে উঠেছেন। জাতীয় আরোগ্য লাভের হার ৯৬.৬২ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১ লক্ষ ৭৯ হাজার ৭২৩ জন। বর্তমানে ৭ লক্ষ ২৩ হাজার ৬১৯ জন চিকিৎসাধীন। দেশে মোট সংক্রমিতের মাত্র ২.০৩ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১৩ লক্ষ ৫২ হাজার ৭১৭টি নমুনা পরীক্ষা করা হয়েছে। এ পর্যন্ত দেশে ৬৯ কোটি ১৫ লক্ষ ৭৫ হাজার ৩৫২টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৭.৯২ শতাংশ এবং দৈনিক সংক্রমণের হার ১৩.২৯ শতাংশ।
CG/CB/SB
(Visitor Counter : 128
শিল্পওবাণিজ্যমন্ত্রক
বিশেষ অর্থনৈতিক অঞ্চলে ২৮০টির বেশী সংস্থা ওষুধ এবং হাসপাতালে ব্যবহার্য সামগ্রী তৈরি করছে
নতুনদিল্লি, ৩১ মার্চ, ২০২০
বিগত বছরগুলিতে ভারত থেকে রপ্তানী করার সামগ্রীর এক বড় অংশই বিশেষ অর্থনৈতিক অঞ্চলের  সংস্থাগুলি উৎপাদন করে। দেশের মোট রপ্তানীর ১৮% ই এই সব সংস্থাগুলি থেকে উৎপাদিত হয়। ২০১৯-২০ অর্থবর্ষে এখান থেকে রপ্তানীর পরিমাণ ১১হাজার কোটি টাকা ছাড়িয়ে গেছে। কোভিড-১৯ এর মহামারীর জন্য দেশজুড়ে প্রতিরোধমূলক নিয়ন্ত্রণব্যবস্থার ফলে সেজ-এর আওতাভুক্ত সংস্থাগুলি বর্তমানে ওষুধ, হাসপাতালে ব্যবহৃত সরঞ্জাম তৈরি করছে, যাতে এই সব সামগ্রীর সরবরাহের কোন রকম ব্যাহত না হয়।
এরকম ২৮০টির বেশী সংস্থায় এইসব সামগ্রী উৎপাদিত হচ্ছে। এছাড়াও ১৯০০-র বেশি তথ্যপ্রযুক্তি সংস্থার কর্মীরা বাড়ি থেকে কাজ করছেন।
বিশেষ অর্থনৈতিক অঞ্চলের উন্নয়নের দায়িত্বে থাকা কমিশনার এক নির্দেশে জানিয়েছেন, বর্তমান পরিস্থিতিতে কেউ যেন কোন সমস্যায় না পড়েন তা নিশ্চিত করতে হবে। বাণিজ্য দপ্তর স্থির করেছে বিশেষ অর্থনৈতিক অঞ্চলের সঙ্গে যুক্ত সংস্থাগুলির জন্য প্রয়োজনীয় ছাড় দেওয়া হবে।
দপ্তর সূত্রে জানান হয়েছে সংস্থাগুলির ত্রৈমাসিক উৎকর্ষ পত্র চার্টার্ড আকাউন্টেন্টদের বদলে ডেভেলপার বা কো-ডেভেলপাররা প্রত্যায়িত করতে পারবেন। সফটেক্স ফর্ম তথ্যপ্রযুক্তির সঙ্গে যুক্ত সংস্থাগুলিই এগুলি পূরণ করতে পারবে। বার্ষিক কর্মক্ষমতা সংক্রান্ত প্রতিবেদনটি সেজ-এর ইউনিটগুলিই জমা দিতে পারবে। যাঁদের অনুমোদনের সময়সীমার মেয়াদ শেষ হয়ে যাবে, শর্ত সাপেক্ষে সেই অনুমোদনগুলির সময় ৩০ জুন পর্যন্ত বাড়ানো সম্ভব হবে।
CG/CB
(Visitor Counter : 85
প্রধানমন্ত্রীরদপ্তর
প্রধানমন্ত্রী অযোধ্যা উন্নয়ন পরিকল্পনার পর্যালোচনা করেছেন
অযোধ্যাকে আধ্যাত্মিক কেন্দ্র, আন্তর্জাতিক পর্যটন স্থল এবং স্থিতিশীল স্মার্ট সিটি হিসেবে গড়ে তোলা হবে
আমাদের ঐতিহ্যের শ্রেষ্ঠত্ব এবং উন্নয়নমূলক সংস্কারের প্রকাশ অযোধ্যার মধ্য দিয়ে হবে : প্রধানমন্ত্রী
অযোধ্যার উন্নত পরিকাঠামোর মানব তত্ত্বের সঙ্গে সাযুজ্য রেখে হবে, যার ফলে প্রত্যেকে উপকৃত হবেন : প্রধানমন্ত্রী
অযোধ্যায় যে কর্মতৎপতা শুরু হয়েছে তার মধ্য দিয়ে পরবর্তী উন্নয়নমূলক উদ্যোগ এখনই শুরু করতে হবে : প্রধানমন্ত্রী
অযোধ্যার উন্নয়নমূলক কাজ সুস্থ জন অংশীদারিত্বের ভাবনায় এগিয়ে নিয়ে যেতে হবে যেখানে যুব সম্প্রদায়ের অংশগ্রহণ গুরুত্বপূর্ণ : প্রধানমন্ত্রী
নয়াদিল্লী, ২৬ জুন, ২০২১
প্রধানমন্ত্রী শ্রী নরেন্দ্র মোদী অযোধ্যার উন্নয়মূলক পরিকল্পনার পর্যালোচনা করেছেন। অযোধ্যার উন্নয়নকে নিয়ে যে সব পরিকল্পনা রয়েছে সে বিষয়গুলি উত্তরপ্রদেশ সরকারের আধিকারিকরা উপস্থাপিত করেছেন।
একটি আধ্যাত্মিক কেন্দ্র, আন্তর্জাতিক পর্যটন স্থল এবং স্থিতিশীল স্মার্ট সিটির মধ্যে দিয়ে অযোধ্যার উন্নয়নকে এগিয়ে নিয়ে যেতে হবে।
অযোধ্যার যোগাযোগ ব্যবস্থার উন্নয়নে বিভিন্ন পরিকাঠামোগত প্রকল্পের বিষয়ে প্রধানমন্ত্রীকে অবগত করা হয়। বিমানবন্দর, রেল স্টেশনের সম্প্রসারণ, বাসস্ট্যান্ড, সড়ক ও মহাসড়কের মতো বিভিন্ন পরিকাঠামোর প্রকল্প নিয়ে বৈঠকে আলোচনা হয়েছে।
তীর্থযাত্রীদের থাকার ব্যবস্থা, আশ্রম, মঠ, হোটেল এবং বিভিন্ন রাজ্যের ভবন তৈরির জন্য স্থান নির্বাচন সহ একটি গ্রীনফিল্ড টাউনশিপের বিষয়েও বৈঠকে কথা হয়েছে। এছাড়াও পর্যটকদের সুবিধার জন্য পর্যটন কেন্দ্র, আন্তর্জাতিক মানের সংগ্রহশালাও অযোধ্যায় গড়ে তোলা হবে।
সরযু নদী এবং তার ঘাটগুলির উন্নয়নের জন্য বিশেষ পরিকাঠামো নির্মাণের বিষয়ে বৈঠকে আলোচনা হয়েছে। সরযু নদীতে নিয়মিত নৌকা বিহারের ব্যবস্থা করা হবে।
সাইকেল চালক এবং পথচারিদের জন্য যথেষ্ট জায়গার ব্যবস্থা করা হবে। স্মার্ট সিটি পরিকাঠামো ব্যবহার করে অত্যাধুনিক যানবাহন ব্যবস্থাপনা গড়ে তুলতে হবে।
প্রধানমন্ত্রী অযোধ্যাকে প্রত্যেক ভারতীয়র সাংস্কৃতিক চেতনার অঙ্গ বলে বর্ণনা করেছেন। আমাদের ঐতিহ্যের খুঁটিনাটি এবং উন্নয়নমূলক পরিবর্তনের প্রতিফলন অযোধ্যার মাধ্যমে ঘটবে।
অযোধ্যা হল আধ্যাত্মিকতা ও উৎসাহের উদাহরণ। এই শহরের মানব তত্ত্বের সঙ্গে সাযুজ্য রেখে অত্যাধুনিক পরিকাঠামো গড়ে তুলতে হবে। পর্যটক, তীর্থযাত্রী থেকে সকলেই এর সুফল ভোগ করবেন।
প্রধানমন্ত্রী বলেছেন, এই শহরকে এমনভাবে গড়ে তুলতে হবে যাতে ভবিষ্যৎ প্রজন্ম মনে করে জীবনে অন্তত একবার অযোধ্যা যাওয়া প্রয়োজন।
শ্রী মোদী আরও বলেছেন, অদূর ভবিষ্যতে অযোধ্যার উন্নয়নমূলক কর্মকান্ডকে বজায় রাখতে হবে। অযোধ্যায় যে কর্মতৎপতা শুরু হয়েছে তার মধ্য দিয়ে পরবর্তী উন্নয়নমূলক উদ্যোগ এখনই শুরু করতে হবে। অযোধ্যার পরিচয় তুলে ধরার জন্য আমাদের সমষ্টিগতভাবে উদ্যোগী হতে হবে। এই স্থানের সাংস্কৃতিক ঐতিহ্যকে উদ্ভাবনমূলক উপায়ে প্রকাশ করতে হবে।
প্রধানমন্ত্রী বলেছেন, ভগবান রামের সব মানুষকে একজোট করার ক্ষমতা ছিল। অযোধ্যার উন্নয়নমূলক কাজে স্বাস্থ্যকর জন অংশীদারিত্বের প্রয়োজন, বিশেষ করে যুব সম্প্রদায়কে একাজে যুক্ত করতে হবে। শহরের উন্নয়নে আমাদের মেধাবী যুব সম্প্রদায়ের দক্ষতাকে কাজে লাগাতে হবে।
এই বৈঠকে উত্তরপ্রদেশের মুখ্যমন্ত্রী শ্রী যোগী আদিত্যনাথ, দুই উপমুখ্যমন্ত্রী শ্রী কেশব প্রসাদ মৌর্য এবং শ্রী দীনেশ শর্মা সহ উত্তপ্রদেশের বিভিন্ন দপ্তের মুখ্যমন্ত্রীরা উপস্থিত ছিলেন।
CG/CB/NS
(Visitor Counter : 211
কেন্দ্রীয়মন্ত্রিসভারসচিবালয়
লকডাউন চলাকালীন ব্যবস্থা ও নীতি-নির্দেশিকা সহ বিভিন্ন ক্ষেত্রে ছাড় সম্পর্কে রাজ্যগুলিকে অবহিত করা হয়েছে
নয়াদিল্লি, ২৪ মার্চ, ২০২০
প্রধানমন্ত্রী শ্রী নরেন্দ্র মোদীর পৌরহিত্যে জাতীয় বিপর্যয় ব্যবস্থাপনা কর্তৃপক্ষ  আজ এক নির্দেশ জারি করে কেন্দ্রীয় মন্ত্রক ও দপ্তর সহ রাজ্য সরকার তথা কেন্দ্রশাসিত প্রশাসনগুলিকে কোভিড-১৯ সংক্রমণ রুখতে কার্যকর ব্যবস্থা গ্রহণের নির্দেশ দিয়েছে।
প্রধানমন্ত্রীর প্রধান সচিব ডঃ পি কে মিশ্র, ক্যাবিনেট সচিব রাজীব গৌবা এবং স্বরাষ্ট্র সচিব শ্রী অজয় কুমার ভাল্লা আজ মধ্যরাত্রি থেকে যে লকডাউন ব্যবস্থা চালু করা হচ্ছে, সে সম্পর্কে রাজ্য ও কেন্দ্রশাসিত অঞ্চলগুলির মুখ্যসচিবদের অবহিত করেন।
ডঃ পি কে মিশ্র জানান, বর্তমান পরিস্থিতি অত্যন্ত জটিল, কারণ সাধারণ মানুষ যদি সামাজিক দূরত্ব বজায় না রাখেন, তা হলে সংক্রমণ কয়েকগুণ ছড়িয়ে পড়ার সম্ভাবনা রয়েছে। তাই, বর্তমান পরিস্থিতি আইন-শৃঙ্খলাজনিত সাধারণ বিষয় নয়। পরিস্থিতি বিবেচনা করে কঠোর ব্যবস্থা গ্রহণের এটাই সঠিক সময়।
ক্যাবিনেট সচিব সাধারণ মানুষের অসুবিধা যতটা সম্ভব কম করার কথা বলেন। অবশ্য, যে সমস্ত ক্ষেত্রে ছাড় দেওয়া হয়েছে, সে ব্যাপারে মানুষকে সংবেদনশীল করে তোলার প্রসঙ্গ উত্থাপন করেন। রান্না করা বা ফাস্টফুড জাতীয় খাবারের যোগান সুনিশ্চিত করার ওপর জোর দিয়ে শ্রী গৌবা হোমডেলিভারী ব্যবস্থায় আরও সুবিধা দেওয়ার কথা বলেন।
স্বরাষ্ট্র সচিব কোভিড-১৯ মহামারী রুখতে কেন্দ্রীয় মন্ত্রক ও দপ্তর সহ রাজ্য ও কেন্দ্রশাসিত অঞ্চলগুলি যে সমস্ত পদক্ষেপ গ্রহণ করবে, সেই প্রসঙ্গও উল্লেখ করেন। রাজ্য ও কেন্দ্রশাসিত অঞ্চলের মুখ্যসচিবদের লকডাউন চলাকালীন যেসব ক্ষেত্রে ছাড় থাকছে, সে ব্যাপারেও শ্রী গৌবা তাঁদের অবহিত করেন।
এনডিএমএ-এর এই নির্দেশ অনুযায়ী, কেন্দ্রীয় স্বরাষ্ট্র মন্ত্রক আজ  এক নির্দেশ জারি করে সমস্ত কেন্দ্রীয় মন্ত্রক ও দপ্তর সহ রাজ্য ও কেন্দ্রশাসিত প্রশাসনগুলির জন্য কোভিড-১৯ সংক্রমণ প্রতিরোধে সামাজিক দূরত্ব বজায় রাখা নিশ্চিত করতে কার্যকর ব্যবস্থা নিতে বলেছে। এই নির্দেশ দেশের সমস্ত অংশে ২৫শে মার্চ থেকে ২১ দিনের জন্য কার্যকর থাকবে।
CG/BD/SB
(Visitor Counter : 123
অর্থমন্ত্রক
স্মার্ট পারফরমেন্স অ্যাপ্রাইজেল রিপোর্ট রেকর্ডিং অনলাইন উইন্ডো  ব্যবস্হায় কেন্দ্রীয় প্রত্যক্ষ কর এবং শুল্ক পর্ষদের  গ্রুপ-বি ও গ্রুপ-সি অফিসারদের বার্ষিক কার্যক্ষম মান রিপোর্ট  অনলাইনে লেখার ব্যবস্হা চালু হয়েছে ‘স্প্যারো-সিবিআইসি’ প্রকল্পে
নয়াদিল্লি, ১৬ মে, ২০১৯
ভারতীয় রাজস্ব পরিষেবায় কেন্দ্রীয় প্রত্যক্ষ কর এবং শুল্ক পর্ষদের আধিকারিকদের জন্য ২০১৬-১৭ অর্থবর্ষে স্প্যারো প্রকল্পে বার্ষিক কার্যক্ষম মান রিপোর্ট অনলাইনে লেখার ব্যবস্হা চালু হয়েছিল। কেন্দ্রীয় প্রত্যক্ষ কর এবং শুল্ক পর্ষদে ধারাবাহিক মানোন্নয়নের লক্ষ্যে এবার সারা দেশে পর্ষদের ৪৬ হাজার গ্রুপ-বি ও গ্রুপ-সি অফিসারদের জন্য স্প্যারো প্রকল্পে অনলাইনে বার্ষিক কার্যক্ষম মান রিপোর্ট  লেখার ব্যবস্হা চালু হয়েছে।
নতুন দিল্লীতে নর্থ ব্লকে কেন্দ্রীয় প্রত্যক্ষ কর এবং শুল্ক পর্ষদের দপ্তরে গতকাল এই পরিষেবার উদ্বোধনী অনুষ্ঠানে এই পর্ষদের চেয়ারম্যান শ্রী পি কে দাস, প্রশাসনিক বিভাগের প্রধান শ্রী এ কে পান্ডে, পর্ষদের অন্যান্য আধিকারিকরা উপস্হিত ছিলেন। এই প্রকল্প নিয়ে যথেষ্ঠই আশাবাদী কেন্দ্রীয় প্রত্যক্ষ কর এবং শুল্ক পর্ষদ।
স্প্যারো-সিবিআইসি হল এমন এক ব্যবস্হা যেখানে কেন্দ্রীয় সরকারি কর্মচারিদের বেতন এবং কর্মী সংখ্যা সংক্রান্ত বিষয়ে জানা যায়। এখন কেন্দ্রীয় প্রত্যক্ষ কর এবং শুল্ক পর্ষদের গ্রুপ-বি ও গ্রুপ-সি অফিসারদের জন্য এই এপিএআর ব্যবস্হা চালু হওয়ার ফলে পর্ষদের মান আরও বৃদ্ধি পাবে বলে মনে করা হচ্ছে।
এই প্রকল্পের উদ্দেশ্যই হল, নতুন প্রযুক্তির ব্যবহারে কর্মীদের মধ্যে সার্বিক দক্ষতা বৃদ্ধি এবং কর্মক্ষেত্রে মনোবল আরও বাড়ানো। ডিজিটাইজেশন এবং কাগজ বিহীন কাজের ক্ষেত্রে এই প্রকল্প একটি উল্লেখযোগ্য পদক্ষেপ বলে মনে করা হচ্ছে।
CG/SS/NS
(Visitor Counter : 90
প্রধানমন্ত্রীরদপ্তর
প্রধানমন্ত্রীর নাগরিক সম্মান অনুষ্ঠানে অংশগ্রহণ
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী আজ রাষ্ট্রপতি ভবনে নাগরিকদের সম্মান প্রদান অনুষ্ঠানে অংশগ্রহণ করেছেন।
এক ট্যুইটে বার্তায় প্রধানমন্ত্রী বলেছেন, “রাষ্ট্রপতি ভবনে নাগরিকদের সম্মান প্রদান অনুষ্ঠানে অংশগ্রহণ করেছি, যেখানে সংশ্লিষ্ট ব্যক্তিদের পদ্ম সম্মানে ভূষিত করা হয়েছে। বিভিন্ন ক্ষেত্রে সাফল্য অর্জন করে যাঁরা প্রতিষ্ঠিত হয়েছেন এবং দেশের উন্নয়নে অবদান রেখেছেন, তাঁদের মধ্যে উপস্থিত থাকতে পারা প্রেরণাদায়ক”।
PG/CB/SB
(